న్యూఢిల్లీ: జూలై 17న జరిగే రాష్ట్రపతి ఎన్నికల్లో మద్దతు ఇవ్వాలని విపక్షాల రాష్ట్రపతి అభ్యర్థి మీరాకుమార్ ఎలక్టోరల్ కాలేజీకి రాసిన ఓ లేఖలో ఆదివారంనాడు విజ్ఞప్తి చేశారు. అంతరాత్మ ప్రబోధం మేరకు ఓటేయాలని కోరారు. పార్లమెంటు ఎంపీలు, రాష్ట్ర శాసనసభ్యులతో కూడిన ఎలక్టోరల్ కాలేజీ రాష్ట్రపతిని ఎన్నుకుంటుంది. 'రాజ్యాంగాన్ని పరిరక్షిస్తానని రాష్ట్రపతి ప్రమాణం చేస్తారు. ప్రజాస్వామ్యానికి వెన్నెముక రాజ్యంగం. నాతో సహా ఎందరెందరో రాజ్యాంగ విలువలకు కట్టుబడి పనిచేసిన వారున్నారు. చట్టాలకు తుది మెరుగులు ఇచ్చే బాధ్యత రాష్ట్రపతికే రాజ్యాంగం అప్పగించింది. అందువల్ల రాష్ట్రపతి స్వప్రయోజనాలకు దూరంగా సేవలందించాల్సి ఉంటుంది' అని ఆ లేఖలో మీరాకుమార్ తెలిపారు. 'కొలీజియం గౌరవ సభ్యులైన అందరికీ చరిత్రను సృష్టించే విశేషాధికారం ఉంది. మనమంతా ఒకేతాటిపై ఉండి రాజ్యాంగ స్ఫూర్తితో ఈ పవిత్ర బాధ్యతను నిర్వహించేదుకు కంకణబద్ధులవుదాం. అంతరాత్మ ప్రబోధం మేరకు నడుచుకుందాం' అని మీరాకుమార్ ఆ లేఖలో తన విన్నపాన్ని తెలియజేశారు.
newdhilly: juulai 17na jarige rashtrapati ennikallo maddatu ivvaalani vipakshaala rashtrapati abhyarthi meerakumar electoral kaalejeeki raasina oo lekhalo aadivaaramnaadu vignapti chesaru. antaraatma prabodham meraku oteyaalani koraru. paarlamentu empeelu, rashtra saasanasabhyulatho kuudina electoral callagy raashtrapatini ennukuntundi. 'raajyaamgaanni parirakshistaanani rashtrapati pramaanam chestaaru. prajaaswaamyaaniki vennemuka rajyangam. naatho sahaa endarendaro raajyaamga viluvalaku kattubadi panichesina vaarunnaaru. chattaalaku tudi merugulu iche baadhyata rashtrapatike raajyaangam appaginchindi. anduvalla rashtrapati swaprayojanaalaku dooramgaa sevalandinchaalsi untundi' ani aa lekhalo meerakumar telipaaru. 'kolijium gaurava sabhyulaina andarikee charitranu srushtinche visheshaadhikaaram undi. manamanta oketaatipai undi raajyaamga sphuurtithoo ee pavitra baadhyatanu nirvahincheduku kankanabaddhulavudam. antaraatma prabodham meraku naduchukundam' ani meerakumar aa lekhalo tana vinnapaanni teliyajesaaru.